Florence Nightingale

Florence Nightingale (Florentzia, Italia, 1820ko maiatzaren 12a - Londres, 1910eko abuztuaren 13a), britaniarra, erizaintzaren aitzindaritzat jotzen da. Estatistikan ere ekarpenak egin zituen: ezaguna da lehen azalera polarreko diagramatzat jotzen den coxcomb izeneko diagrama eratzeagatik.

Erizaintzaren lehenengo eredu kontzeptualaren sortzailea izan zen. Oso gaztetatik, matematikan nabarmendu zen, gero bertan jasotako ezagutzak osasunaren estatistikan eta epidemiologian aplikatzeko. Royal Statistical Society izeneko elkartean onartutako lehenengo emakumea izan zen, baita American Statistical Association erakundeko ohorezko kidea ere.

Nightingale bere garaiko aurreiritzien kontra altxatu zen, emakumearen eskubideak defendatu zuen, eta emakumeak garai hartan zuen rola gaitzetsi zuen erizain bihurtuz, momentura arte izen oso ona ez zuen eta pobreentzako zen lanbidea. 1853an superintendente bihurtu zen.

Erizain moduan ere egin zuen lana, Krimeako Gerran. 1854ko urriaren 21ean, 38 erizainez osaturiko talde batekin abiatu zen Krimeara. Scutarin, bere lankideak eta bera, bertako ospitalea erreformatu eta garbitu zuten eta horri esker heriotza tasa %40tik %2ra jaitsi zuten. Bertan Florence Nighngale bruzelosiaren aurka lan egin zuen.

Ikus, gainera 

 Coxcomb (Florence Nightingale)
 Florence Nightingale efektu

Kanpo loturak 

 Florence Nightingaleren bizitzari buruzko artikulua ARGIA astekarian

Florentziarrak
Erresuma Batuko erizainak
Estatistikariak
Londresen hildakoak